CELEX: C2004/314/54
Language: sl
Date: 2004-12-18 00:00:00
Title: Zadeva T-391/04: Tožba Bernarda Nonata proti Komisiji Evropskih skupnosti, vložena dne 28. septembra 2004

18.12.2004   
            
            
               SL
            
            
               Uradni list Evropske unije
            
            
               C 314/22
            
         Tožba Bernarda Nonata proti Komisiji Evropskih skupnosti, vložena dne 28. septembra 2004
   (Zadeva T-391/04)
   (2004/C 314/54)
   Jezik postopka: francoščina
   Bernard Nonat, stanujoč v Bruslju, ki ga zastopajo Sébastien Orlandi, Albert Coolen, Jean-Noël Louis in Etienne Marchal, avocats, z naslovom za vročanje v Luksemburgu, je dne 28. septembra 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razveljavi odločbo Komisije, po kateri ime tožeče stranke ni bilo vpisano ne v seznam zaslug ne v seznam uradnikov, ki so napredovali v naziv A4 v okviru napredovalnega obdobja 2003;
            
         
               —
            
            
               razglasi nezakonitost člena 12 Splošnih izvedbenih določb člena 45 Kadrovskih predpisov, kolikor določa dodelitev prednostnih točk v obsegu ene točke za leto delovne dobe v nazivu ter do največ 7 točk, in posebnih dodatnih prednostnih točk za največ 150 % možnosti za napredovanje pri prejšnjem napredovanju, brez upoštevanja dejanskih zaslug, ki so jih uradniki izkazali v referenčnih letih;
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene navedbe
   Tožeča stranka v postopku nasprotuje zavrnitvi OPI do napredovanja v A4 v okviru napredovalnega obdobja 2003.
   V oporo svojim trditvam, navaja kršitev členov 43 in 45 Kadrovskih predpisov kot kršitev načela enakega obravnavanja in načela kariere.
   Pri tem navaja, da bi novi postopki ocenjevanja in napredovanja uradnikov, ki jih je sprejela Komisija, prikrajšali uradnike za ocenjevanje njihovih zaslug. V primeru tožeče stranke, in ob uporabi člena 12(3)(b) Splošnih izvedbenih določb člena 45 Kadrovskih predpisov, naj bi ta imela enake zasluge, v smislu posebnih dodatnih prednostnih točk, kot uradniki iste stopnje, ki niso bili predlagani pri prejšnjem napredovanju.
   Tako sta bili, v nasprotju z načelom enakega obravnavanja in v nasprotju s členom 45 Kadrovskih predpisov, dve, po zaslugah različni, skupini uradnikov obravnavani enako: na eni strani uradniki, ki so bili nad omejitvijo 150 % možnosti napredovanja pri napredovalnem obdobju 2002 predlagani za to napredovanje in, na drugi strani, uradniki, ki so napredovali v 2002 in niso bili predlagani za to napredovanje.
   Dodeljevanje prehodnih prednostnih točk v obsegu ene točke za leto delovne dobe v razredu naj bi povzročilo, da se, v nasprotju s členom 45 Kadrovskih predpisov, nagradi delovna doba uradnikov, ki bi lahko napredovali, brez poštevanja zaslug, ki so jih izkazali med referenčnim obdobjem.